# A keresztelés.

Mihelyt a gyermek megszületik, azonnal a már előre felkért komáknak átküldik keresztelés végett. A komák keresztelés után a gyermeket visszaküldik, de ős szokás szerint ruhájába egy huszast kötnek, s néhány sing gyolcsot mellékelnek, melybe négy águ viaszgyertyát, az élet jelképeként, takarnak. Keresztelés után egy héttel a komák jól feltarisznyálva Radinába mennek, mikor a betegágyas asszony és meghivott rokonokkal esznek, isznak, mulatoznak. Ily radina (látogatás), ha a koma jómódu, többször ismétlődik, s mindannyiszor kalácssütésre egy véka tiszta buzát tartozik a koma előre küldeni. A megkeresztelt uj polgárból idővel nagy lesz, s ha férfi kort ért, csakhamar életpárt választ magának, mire következik