# VI. Hétfalu.

FEJEZETEK

- A tizfalusiak erdőségeitől való megfosztása.
- Malom-, korcsmajog és más regálék elsajátitása.
- A tizfalusiak vallástörténelme, nevelésügye.
- A barczasági magyarság közigazgatása és igazságszolgáltatása a multban, jelenben, s minőnek kell lenni a jövőben.

A hétfalusiak erdejinek, malom, korcsmárlási dézsma és más javadalmainak törvényellenes lefoglaltatása Brassó által; történetének tovább nyomozása, vallástörténelme, közigazgatása.

Eddig e népnek szabadságától való megfosztását és politikai elnyomatását adtam elő, még elő kell adnom azon eljárást, a melylyel Brassó a barczasági 10 magyar falut birtokaiból, erdőségeiből, malom, korcsmárlási jog és más javadalmaiból alattomosan kiforgatta.