# A tizfalura vonatkozó némely statistikai adatok.

Lehető rövidre vont előismertetésemet némi statistikai adatokkal kiegésziteni szükségesnek látom, mert csak ugy szerezhetünk magunknak az egészről fogalmat és kellő áttekintést. Mindenek felett a tizfalu népesedési mozgalmait, és lakóinak létszámát kell figyelmünkre méltatnunk; de mielőtt annak részletezésébe bocsátkoznám, meg kell emlékeznem a tizfaluban lakó oláhokról is, annyival inkább, mert a mig fennebb az itteni őslakókról: a magyarokról tüzetesebben értkeztem, az oláhokról alig tettem emlitést; nem akarván részrehajlás vádja alá esni, azt itt helyre kivánom hozni.