# Brassó lakviszonyai, köz- és magánépületei.

Középületek: Egyház 48, iskola 23, községi 41, katonai 8, állami 22.

Magánépületek: 3760; összes épületek száma 3902. Ebből földszinti 3203, egyemeletes 651, kétemeletes 48. Ezekben van lakás 5381, szoba 10,180, kamra 2137, előszoba 1059, konyha 4193, pincze 2681, bolt 183, fészer 3063, raktár 307, csűr 456, istálló 1123, akol 262, egyéb helyiség 85.

Brassó statistikájának kiegészitése és együttes átnézhetéseért még ide iktatom területének kiterjedését és marha-állományát is.

Brassó egész területe tesz 34,005.157 (1600 négyszögöles) holdat.

Brassóban összesen van: ló 2141, öszvér 2, szamár 3, szarvasmarha magyar 1485, külföldi 276, bivaly 412 = 2173. Juh 1035, kecske 66, sertés 803, méhkas 260.

És most ezen kimutatások által nyert előtájékozással hozzá kezdhetünk Brassó népe származásának kutatásához, nemzetcsoportok szerint való ismertetéséhez, kereskedelme és ipara tüzetesebb észleléséhez.